প্রতারণা ও জমি দখলের মামলা  গত  ২৭ ফেব্রুয়ারি/২০০৭ ঈসায়ী তারিখে কমিনীর বিরুদ্ধে লালবাগ থানায় প্রতারণা ও জমি দখলের একটি মামলা হয়।  এ প্রসঙ্গে পত্রিকায় রিপোর্ট হয়- গতকাল মঙ্গলবার দুপুরে লালবাগ থানায় হাজির হয়ে কোতয়ালী থানাধীন ১০১ আবু হাসানাত রোডের বাসিন্দা মৌলভী রশিদ আহাম্মদ বাদী হয়ে এ মামলা দায়ের করেন। পুলিশ জানায়, গতকাল দুপুর ১২টায় মামলার বাদী মৌলভী রশিদ আহাম্মদ চারদলীয় জোটের সাবেক সাংসদ ও ইসলামী ঐক্যজোটের একাংশের চেয়ারম্যান মুফতী ফজলুল হক আমিনীসহ ২৬ জনের বিরুদ্ধে নির্যাতন, লুটপাট, দখলবাজি ও হত্যা প্রচেষ্টার অভিযোগ তুলে এজাহারনামায়  আবেদনপত্র লালবাগ থানার ডিউটি অফিসার নয়নের কাছে জমা দেন।  বিষয়টি তাৎক্ষণিক পর্যালোচনার জন্য অভিযোগপত্রসহ বাদীকে থানার ভারপ্রাপ্ত কর্মকর্তা নবজ্যোতি খীসার কক্ষে পাঠানো হয়। এরপর দুপুর সাড়ে ১২টায় ওসির নির্দেশে মুফতী ফজলুল হক আমিনীসহ ২৬ জনের বিরুদ্ধে আনীত অভিযোগ আমলে নিয়ে লালবাগ থানায় মামলাটি এজাহার হিসেবে গণ্য করা হয়। মামলা নং ৪২। তারিখ ২৭/০২/০৭ ইং। ধারা ৪৪৮/৩২৩/৩৭৯/৩৫৪/৪২৭/৫০৬/ ১১৪/৩৪ দঃবিঃ।